
	COMISIA JURIDICĂ, DE DISCIPLINĂ ŞI IMUNITĂŢI

Bucureşti, 13 martie 2013


RAPORT COMUN
asupra proiectului de Lege pentru aprobarea Ordonanţei de urgenţă a Guvernului nr. 67/2012 privind modificarea art.55 din Legea nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au fost sesizate, spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 67/2012 privind modificarea art.55 din Legea nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, trimis cu adresa nr. PL.x 64 din 25 februarie 2013 şi înregistrat cu nr. 26/82 din 26 februarie 2013, respectiv cu nr. 31/264 din 25 februarie 2013. 
Conform dispoziţiilor art.75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege în şedinţa din 19 februarie 2013.

Consiliul Legislativ a avizat favorabil proiectul de ordonanţă de urgenţă, conform avizului nr.906 din 6 noiembrie 2012.

Proiectul de lege are ca obiect de reglementare aprobarea Ordonanţei de urgenţă a Guvernului nr. 67/2012 privind modificarea art.55 din Legea nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, în scopul delimitării sferei bunurilor avute în vedere de dispoziţiile de incriminare din cuprinsul art. 55 alin. (1). Sunt menţionate explicit categoriile de bunuri care nu pot fi oferite alegătorilor în scopul determinării acestora să voteze sau să nu voteze un anumit competitor electoral ori un anumit candidat. Prin ordonanţă se urmăreşte menţionarea expresă a categoriilor de bunuri care nu se înscriu în categoria bunurilor interzise.
În conformitate cu prevederile art. 61 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au examinat proiectul de lege sus menţionat, în şedinţe separate. 
Membrii Comisiei pentru administraţie publică, amenajarea teritoriului şi echilibru ecologic au examinat proiectul de lege sus menţionat, în şedinţa din 5 martie 2013. 


Din numărul total de 32 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 28 deputaţi.

La dezbateri a participat, în calitate de invitat, conform prevederilor art. 54 şi 55 din Regulamentul Camerei Deputaţilor, republicat, doamna Irina Alexe – chestor de poliţie – şef Departamentul Relaţiei cu Parlamentul din Ministerul Afacerilor Interne.
Membrii Comisiei juridice, de disciplină şi imunităţi au examinat proiectul de lege sus menţionat, în şedinţa din 13  martie  2013. 

Din numărul total de 27 de  membri ai Comisiei juridice, de disciplină şi imunităţi au participat la şedinţă 23 deputaţi

La dezbateri a participat, în calitate de invitat, conform prevederilor art.54 şi 55 din Regulamentul Camerei Deputaţilor, republicat, doamna Irina Alexe – chestor de Poliţiei – şef Departament în cadrul Ministerului Afacerilor Interne.


În urma examinării iniţiativei legislative şi a opiniilor exprimate de către membrii Comisiei pentru administraţie publică, amenajarea teritoriului şi echilibru ecologic şi ai Comisiei juridice, de disciplină şi imunităţi s-a hotărât, cu unanimitate de voturi adoptarea  proiectului de Lege pentru aprobarea Ordonanţei de urgenţă a Guvernului nr. 67/2012 privind modificarea art.55 din Legea nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali , în forma adoptată de Senat.

În raport de obiectul şi conţinutul reglementării,  proiectul de lege  face parte din categoria legilor organice.

           PREŞEDINTE,                                 PREŞEDINTE,    
                 Marin ALMĂJANU

    Bogdan-Liviu CIUCĂ
                         SECRETAR,                                         SECRETAR,                                     
                Ion Marcel  CIOLACU                  Theodor-Cătălin NICOLESCU

Şef serviciu, Sofia Chelaru                                                                               Consilier parlamentar, Paul Şerban

